钦定古今图书集成/明伦汇编/官常典/第740卷 > 郁采 詹济
## 钦定古今图书集成/明伦汇编/官常典/第740卷 > 郁采 詹济

按《明外史忠义传》：“采字亮之，浙江山阴人。正德三年
进士。授刑部主事，谪大名府教谕，稍迁裕州同知。流
贼起，采预缮城以备。及贼薄城，知州李德仁欲遁，采
曰：‘毋为民望，身先登陴，与都指挥詹济竭力坚守，斩
获颇多。既而贼众益增，四面攻围，采等且战且守，力
穷而援兵不至，德仁与指挥辛泽、任纶竟率众逃，城’”
遂陷。采被执，骂贼不辍，贼碎其《辅颊》而死，济亦遇害，
士民死者三千人。七年二月事闻，赠光禄少卿，赐祭
予荫，济亦被恤。